b'\n_START_ARTICLE_\nCatharine Pendrel\n_START_PARAGRAPH_\nCatharine Pendrel (s. 30. syyskuuta 1980 Fredericton, New Brunswick, Kanada) on kanadalainen maastopy\xc3\xb6r\xc3\xa4ilij\xc3\xa4._NEWLINE_Kes\xc3\xa4olympialaisissa 2016 Pendrel saavutti naisten maastoajon pronssia. Vuoden 2012 kes\xc3\xa4olympialaisissa h\xc3\xa4n oli sijoittunut samassa lajissa yhdeks\xc3\xa4nneksi, ja vuoden 2008 kes\xc3\xa4olympialaisissa nelj\xc3\xa4nneksi. Maastopy\xc3\xb6r\xc3\xa4ilyn maailmanmestaruuskilpailuista h\xc3\xa4n on voittanut kultaa 2011 ja 2014. Kansainyhteis\xc3\xb6n kisoista Pendrel otti maastopy\xc3\xb6r\xc3\xa4ilyn kultaa vuoden 2014 kilpailuista. Pan-Amerikan kisojen maastopy\xc3\xb6r\xc3\xa4ilyss\xc3\xa4 h\xc3\xa4n on ottanut kultaa vuonna 2007 sek\xc3\xa4 hopeaa 2015._NEWLINE_Pendrel on 166 senttimetri\xc3\xa4 pitk\xc3\xa4 ja painaa 50 kilogrammaa.'